Omheinings ontneem geniet van natuur | Netwerk24
Omheinings ontneem geniet van natuur
20 Februarie 2017 06:01
Ek wil net graag verneem waarom al die paaie toegekamp word na die velde in Worcester.
Die pad agter by Pionierskool uit na die ou stock car-bane is toegemaak vir visvang met 'n geldige visvanglisensie en om foto's te neem van die natuur.
Die dam word nou orals omhein by die Mountain Mill-winkelsentrum. My ouers geniet dit om op 'n Saterdagoggend vroeg met die honde te gaan speel by die dam en dit te geniet hoe die honde baljaar in die water.
Die paadjie by die koppie naby Somersetpark langs die N1 is nou ook toegemaak. Dit is daar waar ek die mooiste foto's kan neem van Worcester se berge.
Ek kan verstaan as dit dalk is omrede daar mense is wat rommel strooi in die veld en nie by die vullisgate nie.
Maar tog ontneem sulke omheinings ons van die plesier en die mooi van die lewe en die kans om die natuur van naby te geniet.
Die brief is aan die BVM-munisipaliteit gestuur. Kommentaar sal volgende week gepubliseer word. - Red.